Taron Berlin

Taron Berlin na 1884-1885 wani taro ne na kasashen mulkin mallaka wanda aka karkare tare da sanya hannu kan Dokar Bai-daya ta Berlin,The Belgian Congo and the Berlin act, by Keith, Arthur Berriedale, 1919, p. 52. yarjejeniya ce da ta tsara mulkin mallaka da kasuwancin Turai a Afirka a lokacin Sabon Tsarin Mulkin Mallaka. Otto von Bismarck, shugaban farko na Jamus ne ya shirya taron a tsakanin kasashe goma sha huɗu, bisa buƙatar Leopold II na Belgium.De Belgische Koloniën - Documentaire over het Belgisch Koloniaal Rijk (English: The Belgian Colonies - Documentary on the Belgian Colonial Empire) timestamp 10:40 to 10:52) Sun haɗu a ranar 15 ga Nuwamba 1884 kuma, bayan kawo karshen taron, an kammala taron a ranar 26 ga Fabrairu 1885 tare da sanya hannu kan Dokar Bai-Daya.

Ana iya ganin Doka ta Bai-daya ta Berlin a matsayin mallakar Afurka a hukumance, wanda dama ana kan yin shi. Taron ya taimaka wajen kawo lokaci na ayyukan mulkin mallaka daga Turawan mulkin mallaka, wanda a wasu hakayo sa a matsayin abunda ya janyo "rarraba-Afurka". Duk da haka, wasu daga cikin masana sun ja kunne sosai a kan yawaita nanata rawar da ta taka a wajen rarraba Afurka daga turawan mulkin mallaka, zai janyo hankula ga yarjejeniyoyi da dama wadanda aka kammala kafin d kuma bayan taron. Wani binciken shekara ta 2024 ya gano cewa iyakoki kawai da aka saka a yayin taron sune na yankin Congo (kuma anyi bitar su daga baya), kuma cewa yawancin iyakokin Afurka basu samu iyakokinsu na karshe ba sai shekaru ashirin bayan hakan. Wm. Roger Louis ya sanar cewa, duk da haka, ita Dokar Berlin tana da alaka da rarraba Afurka.

Kasashe bakwai daga cikin goma sha hudu da aka wakilta sune - Austria-Hungary, Rasha, Denmark,  Netherlands, Sweden-Norway, Daular Usmaniyya, da kuma Amurka - sun dawo ba tare da wani kaso nakansu na Afurka a hukumance ba.         

 Asali 
Daf da yin taron, 'yan diflomasiyyan Turai sun tunkari sarakunan Afurka, sannan Faransa ta riga ta mamaye wasu sassan Lagos kamar yadda sukayi a yankunan Yamma, ta hanyar kirkirar hanyoyin kasuwanci na gargajiya. A farkon karni na 18, Turawan sun bukaci kahon giwa, wanda a lokaci aka fi amfani da shi wajen yin kayan ado, wanda hakan ya janyo Turawa da yawa cikin kusurwowin kasuwannin Afurka. Karfin ikon turawan mulkin mallaka ya tsaya ne kawai a yankunan Afurka da ke kusa da teku kasancewa Turawan sun kirkiri yankunan kasuwanci (da suke tsarewa da jiragen ruwa na yaki) zuwa wannan lokacin.Chamberlain, Muriel E., The Scramble for Africa (1999).

A cikin shekara ta  1876, Sarki  Leopold II na Belgium, wanda ya samar kuma yake kula da Kungiyar Kasa da Kasa ta Afurka a cikin wannan shekarar, ya gayyaci  Henry Morton Stanley don ya taimaka mashi wajen bincike da kuma wayar da nahiyar. A cikin shekarar 1878, an kirkiri Kungiyar Jama'ar Kwango, tare da karin kudurori na tattalin arziki amma kuma da tana da alaka da tsohuwar kungiyar.  Leopold ya saye masu hannun jari a Kungiyar Jama'ar Kwango na kasashen waje a cikin sirri, a inda aka sauya su zuwa kudurorin mulkin mallaka, tare da "Kungiyar Jama'ar Afurka" tana aiki na musamman a matsayin kungiyar taimako.Acherson, Neal, The King Incorporated: Leopold the Second and the Congo (1999).

Daga 1878 zuwa 1885,  Stanley ya dawo Kwango ba a matsayin mai rahoto ba amma a matsayin jami'in Leopoldo, tare da kuduri na sirri don kirkirar 'Yantacciyar Kasar Kongo, jim kadan bayan kammala Taron Berlin, a cikin watan Agustan 1885. Jami'am Faransa sun gano dabarun Leopoldo, sannan don mayar da martani, Faransa sun tura nasu masu binciken zuwa Afurka. A cikin shekara ta 1881, an tura soja ruwa na Faransa Pierre Savorgnan de Brazza zuwa Afurka ta Tsakiya, yayi tafiya zuwa Yammacin Kongo, kuma ya kafa tutar Faransa a sabuwar kasar  Brazzaville a wurin da aka sani a matsayin Jamhuriyar Kwango a yanzu. Daga karshe, kasar Portugal wacce ta riga ta watsar da mulkin mallaka a yankin a lokacin, tana rike yankunan tsohuwar Masarautar Kongo na wancan lokacin, sun kuma kwace yankin, dangane da yarjejeniya na zamanin-mayarwa da Sifaniya da kuma Cocin Katolika. Ta yi sauri ta yi yarjejeniya a ranar 26 Febrerun 1884 da tsaffin abokan ta, Burtaniya, don kange Kungiyar Jama'ar Kongo daga isa tekun Atlanta.                      

Ya zuwa shekarun 1880s, abubuwa da dama da suka hada da nasarorin diflomasiyya, samun ilimi mai girma na gida na Turawa, da kuma bakatu na ma'adanai irin su zinari, timba, ya janyo karuwar shigowar Turawa sosai zuwa Afurka. Taswirar Stanley na Yankin Kogin Kongo (1874–1877), ya cire yankunan da basu cikin taswirar Turawa na nahiyar, ya bayyana yankunan da ikon Portugal, Faransa da kuma Belgium. Wannan kasashen Turawan sun yi gasa wajen mallakar yankunan da ke iya zama a karkashin ikon abokan adawa.                         

 Taro 
Gasa tsakanin Turawa wajen neman kasashen mulkin mallaka ya sa kasar Jamus ta fara shirya tafiye-tafiyenta na kanta, wanda hakan ya tsorata duka Burtaniya da Faransa. Don tsammanin shawo kan rikicin a cikin gaggawa, Sarki Leopoldo na Belgium, ya janyo hankalin Faransa da Jamus cewa kasuwanci na yau da kullum a Afurka abu ne mai amfani ga duka kasashen guda uku. Tare da amincewar Burtaniya da kuma dabarun Portugal,  Otto von Bismarck, shugaban Jamus, ya kirayi wakilai daga kasashe 13 na Turai da kuma Amurka don shiga Taron Berlin a shekarar 1884, don tsara ka'idoji a Afurka.   

An bude taron a ranar 15 ga watan Nuwamban 1884, kuma an rufe shi a ranar 26 Febrerun 1885. Adadin masu karfin iko ya danganta ga kowacce kasa, Also available here, original here. amma wadannan kasashen sun tura wakilan su don halartar Taron Berlin kuma sun sanya hannu a cikin Dokar Berlin da ya biyo baya. [], 26 February 1885.

 State  Colonial empire  Plenipotentiaries Masarautar Jamus  Mulkin Mallaka ta Jamus Otto von Bismarck Paul von Hatzfeldt Clemens Busch  Austria-Hungary Daular Mulkin Mallaka ta OstiriyaImre Széchényi von Sárvár-Felsővidék Kungiyar Kasa da Kasa ta Kongo International Congo Society  Gabriel August van der Straten-Ponthoz, Auguste, Baron Lambermont Ispaniya Daular Mulkin Mallaka ta Sifaniya Francisco Merry y Colom, Shugaban Benomar na Farko   Daular Mulkin Mallaka ta Denmark Emil Vind   Daular Mulkin Mallaka ta AmurkaJohn A. Kasson Henry S. Sanford Henry Morton Stanley  (a matsayin mai bada shawara na musamman) Faransa Daular Mulkin Mallaka ta Faransa Alphonse de Courcel Hadaddiyar Masarautar Burtaniya Mai Girma da Irelan Daular Biritaniya Edward Baldwin Malet Masarautar Italiya Daular Mulkin Mallkar Italiya Edoardo de Launay    Dutch colonial empire  Philip van der Hoeven Masarautar Portugal Daular Mulkin Mallakar Portugal Antônio José da Serra Gomes, António de Serpa Pimentel Daular Rasha Daular Mulkin Mallakar Rasha Pyotr Kapnist Sweden–Norway Daular Mulkin Mallakar Sweden Gillis Bildt Daular Usmaniyya Daular Usmaniyya Mehmed Said Pasha
Musamman, kasar Amurka tana da ikon amince ko kada ta amince da abunda aka yanke a taron.

 Dokokin Bai-Daya 
Dokar ta bai-daya ta sansanta wadannan abubuwan:

 A wani bangare don samun karbuwa a wajen al'umma, taron ya kuduri kawo karshen bautar da bayi daga 'yan Aurka da masu iko na musulmai. Ta haka, mambobin Turai sun sanya hannu a cikin yarjejeniyar haramta kasuwancin bayi a garuruwan su. A cikin littafin shi,  Heart of Darkness, Joseph Conrad ya ambaci daya daga cikin wadanda suka halarci taron a cikin izgili, Kungiyar Jama'ar Kongo, a matsayin Kungiyar Kasa da Kasa ta Kawo Karshen Al'adun Jahiliyya."Historical Context: Heart of Darkness." EXPLORING Novels, Online Edition. Gale, 2003. Discovering Collection. Stengers, Jean, "Sur l'aventure congolaise de Joseph Conrad". In Quaghebeur, M. and van Balberghe, E. (eds),  Papier Blanc, Encre Noire: Cent Ans de Culture Francophone en Afrique Centrale (Zaïre, Rwanda et Burundi). 2 Vols. Brussels: Labor. Vol. 1, pp. 15–34. Sunan farko na kungiyar itace "Kungiyar Kasa da Kasa don Bincike da Cigaban Afurka ta Tsakiya".
 Abubuwan da Kungiyar Jama'ar Kongo ta Sarkin Belgium Leopoldo ta mallaka, sunan da aka yi amfani da shi a cikin Dokar Bai-dayan, an tabbatar da su a matsayin na kungiyar. A ranar 1 ga watan Agustan 1885, watanni kadan bayan kammala taron Berlin, Mukaddashin Janar Mai Gudanarwa na Leopoldo a Kongo, Francis de Winton, ya sanar cewa daga lokacin yankin ya koma '''Yantacciyar Kasar Kongo, sunan da tabbas ba a amfani da shi a lokacin taron kuma bai bayyana ba a cikin Dokar na Bai-daya. Hukumar kasar Belgium Law Gazette, ta sanar daga baya cewa daga wannan rana ta 1 ga watan Agustan 1885 zuwa gaba, za'a rika daukar Sarki Leopold II Sarkin wannan kasar, haka zalika abunda ba'a taba tattaunawa ba a baya, balle a yanke, a wajen Taron na Berlin.
 Duka kasashe masu karfi iko guda 14 da suka sanya hannu zasu zamo masu 'yancin kasuwanci a daukakin Ruwayen Kongo, da kuma Tabkin Malawi da kuma gabashin ta a wani wuri kudu da 5° N. 
 An mayar da Kogin Neja da Kogin Congo 'yantacciya don tafiye-tafiyen jiragen ruwa. 
 An gabatar da Ka'idojin Mallaka Masu Kyau (dangane da Mallaka Masu Kyau duba kasa) don kange masu iko daga sanya mulkin mallaka a suna kawai.
 Dole masu ikon mallaka su sanar da duk wata sabuwar mallakar kowacce yanki na gabar Tekun Afurka da zasu yi, ko kuma kwace wata yanki, ga sauran kasashe masu iko. 
 Ma'anar wurare inda kowanne daga cikin Turawan Mulkin Mallaka suna da iko na musamman wajen bibiyar mallakar fili a shari'ance. 
Nassi na farko a Dokar Kasa da Kasa akan abubuwan da suke wajaba dangane da yankunan tasiri na nan a cikin Dokar Berlin. 

 Ka'idojin Mallaka Masu Kyau 
Ka'idojin mallaka masu kyau ta bayyana cewa, kasa mai iko tana iya mallakar iko a kan filayen turawan mulkin mallaka ne kawai idan ta mallake su ko kuma ta mamaye ta yadda ta dace: idan tayi yarjejeniya da sauran shugabannin gargajiya, ta daga tutar ta a can, kuma ta bunkasa gwamnati a yankin don mulkar ta da kuma dakarun 'yan sanda son tabbatar da bin doka da oda. Turawan mulkin mallaka kuma suna da ikon yin amfani da yankin ta fannin kasuwanci. Wannan ka'ida ta zamo mai muhimmanci ba wai kawai don turawan mulkin mallaka su samu karfi iko a kan yanki a Afurka ba, amma sai don su rage ikon su akan mallakin iyakokinsu a kasashen ketara, kasancewar cike ka'idojin mallaka suna aiki a wasu lokutan a wajen shawo kan rikicin iyakokin mulkin mallaka. Duk da haka, kasancewar Dokar Berlin ta ta'allaka ne a kan kasashen da ke gabar ruwayen Afurka, Turawan mulkin mallaka daga bisani sun kwace iko a kan kasashen cikin gari, ba tare da bin ka'idojin mallaka ba, kamar yadda aka tsara a cikin Mukala ta 35 na Dokar Karshe.       

A wajen Taron na Berlin, anyi jayayya sosai a kan iyakokin Ka'idojin Mallakar a tsakanin Faransa da Jamus. Mutanen Jamus wanda sun kasance baki a nahiyar, sunyi imani sosai cewa, ta fuskar fadada iko a Afurka, kada kowanne Turawan Mulkin Mallaka ya samu iko na shari'a a kan yanki har sai sun wanzar kulawa mai karfi da ya dace, kuma idan hakan ta faru, kawai na dan lokaci ne musamman mallakar karfin damtse kawai. Duk da haka, a ganin Burtaniya shine kasar Jamus ta kasance wacce ta zo nahiyar a karshe, kuma ana tsammani ba lallai bane ta kara samun wata mallaka fiye da wadda take da shi a hannunta dama, wanda suke nuna cikin sauri sunfi muhimmanci fiye da yankunan Burtaniya. Wannan ra'ayin ya janyo tsammani daga Burtaniya da Faransa cewa Jamus tana da sha'awar kunyata sauran Turawan mulkin mallaka da kuma tilasta musu wajen sakin yankunan su idan bazasu iya wanzar da karfin ikon siyasa ba a yankin. A wani hannun kuma, Burtaniya tana da manyan yankunan da ta mallaka a wajen kuma tana so ta rike su a yayin da zasu rage tsadar nauyi da na gudanarwa. A karshe, ra'ayin Burtaniya ta yi nasara.

Ajanda
 Portugal–Birtaniya: Gwamnatin Portugal ta gabatar da wani aiki, wanda aka sani da "Taswirar Ruwan Hoda", ko "Taswirar Mai Launi Mai Ruwan Fure", inda aka haɗa yankunan Angola da Mozambique ta hanyar haɗa yankin da ke tsakanin su (ƙasar daga baya ta zama Zambiya, Zimbabwe, da Malawi). Duk ƙasashen da suka halarci taron, ban da Birtaniya, sun amince da burin Portugal, kuma bayan shekaru biyar da ɗan lokaci kaɗan, a shekara ta 1890, gwamnatin Birtaniya ta fitar da takardar gargadi wadda ta buƙaci Portugal ta janye daga yankin da ake takaddama a kai.
 Faransa–Birtaniya: Layi daga Say a Nijar zuwa Maroua, a gabar tekun arewa maso gabashin Tafkin Chadi, ya tantance wanne yanki ne na wanene. Faransa za ta mallaki yankin da ke arewacin layin, kuma Birtaniya za ta mallaki yankin da ke kudancinsa. Kogin Nilu zai zama na Birtaniya, tare da Faransa ta mallaki yankin Tafkin Chadi. Bugu da ƙari, tsakanin digiri na 11 da na 15 a arewacin latitude, iyakar za ta ratsa tsakanin Ouaddaï, wanda zai zama na Faransa, da Darfur a Sudan, wanda zai zama na Birtaniya. A zahiri, an sanya yankin da babu mai shi mai faɗin kilomita 200 tsakanin meridian na 21 da na 23 na gabas.
 Faransa–Jamus: An keɓe yankin da ke arewacin layi, wanda aka samu ta hanyar haɗuwar meridian na 14 na gabas da Miltou, don zama na Faransa, kuma yankin da ke kudu zai zama na Jamus, daga baya aka kira shi Jamus Kameru.
 Birtaniya–Jamus: Raba ya zo ne a cikin nau'in layi mai ratsawa ta Yola, a kan Kogin Benuwe, Dekoa, yana hawa zuwa ƙarshen Tafkin Chadi.
 Faransa–Italiya: Italiya za ta mallaki abin da ke arewacin layi daga mahadar Tropic of Cancer da meridian na 17 na gabas zuwa mahadar parallel na 15 na arewa da meridian na 21 na gabas.

 Manazarta 
Rukuni:Articles with hAudio microformats